Al Bahah Lalawigan

Ing Al Bahah  (Arabic: الباحة) metung yang  lalawigan ning Saudi Arabia. Ing Al Bahah atiu king mauling dake ning bangsa, malapit Mecca. Atin yang dagul a 15,000 km², at populasyun a 459,200 (1999). Ing kayang tungku iyapin ing Al Bahah Lakanbalen. Ing  Al Bahah labuad abe ne ing Al Baha lakanbalen at Baljorashi. Ing Baljorashi atin yang bantug a traditional  a palenke a kebaluan bilang sooqe as-sabt, nung nu mangabaldugan bilang "Sabadung palengki". Ing Baljorashi palenke metung yang matuang-matua nung nu ing tutung idad alang mikibalu. Iting palengke mibubuklat ya ustung kaibat ning pangading Al Fajer o kaya mga 5 A.M. local time. Ing palengke misasara ya mga kaugtuan. Ding tau manibatan la kareng miyayaliwang labuad para manyali at mamisaling gawang gamat a bage. Ding aliwang lakanbalen a atiu king labuad Al Bahah abe la ring Baljourashi, Almandaq, Rahwat Albar, Sabt Alalaya, lakanbalen  a atiu keng lele ning Malutung Dayat Malat ausan dang Al Qunfunda. Ing labuad Al Bahah iya ing karinan da ring aduang tribu, reng Ghamid at deng   Zahran.

Category:Ding Lalawigan ning Saudi Arabia